b'\n_START_ARTICLE_\nSindromul iradierii acute\n_START_PARAGRAPH_\nSindromul iradierii acute (cunoscut \xc8\x99i sub denumirea de boal\xc4\x83 de iradiere) reprezint\xc4\x83 o multitudine de efecte asupra s\xc4\x83n\xc4\x83t\xc4\x83\xc8\x9bii datorit\xc4\x83 expunerii la doze mari de radia\xc8\x9bii ionizante \xc3\xaentr-o perioad\xc4\x83 scurt\xc4\x83 de timp. \xc3\x8en primele zile simptomele pot include grea\xc8\x9b\xc4\x83, v\xc4\x83rs\xc4\x83turi \xc8\x99i pierderea apetitului. Aceas\xc4\x83 perioad\xc4\x83 poate fi urmat\xc4\x83 de c\xc3\xa2teva ore p\xc3\xa2n\xc4\x83 la s\xc4\x83pt\xc4\x83m\xc3\xa2ni, cu simptome reduse. Dup\xc4\x83 aceasta, \xc3\xaen func\xc8\x9bie de doza total\xc4\x83 de radia\xc8\x9bii, persoanele pot dezvolta infec\xc8\x9bii, s\xc3\xa2nger\xc4\x83ri, deshidratare \xc8\x99i confuzie sau poate exista o perioad\xc4\x83 cu c\xc3\xa2teva simptome. Urmeaz\xc4\x83 fie recuperarea, fie decesul. Simptomele pot \xc3\xaencepe \xc3\xaen decurs de o or\xc4\x83 \xc8\x99i pot dura c\xc3\xa2teva luni din momentul expunerii. _NEWLINE_Iradierea are loc atunci c\xc4\x83nd o mare parte a organismului este expus, \xc3\xaen general, unei surse externe (situat\xc4\x83 \xc3\xaen afara corpului), pentru c\xc3\xa2teva minute \xc8\x99i implic\xc4\x83 o doz\xc4\x83 total\xc4\x83 mai mare de 0,7 Gy (70 rad). \xc3\x8en general, aceasta se \xc3\xaemparte \xc3\xaen trei tipuri: (i) sindromul m\xc4\x83duvei osoase (0,7 p\xc3\xa2n\xc4\x83 la 10 Gy); (ii) sindromul gastrointestinal (10 la 50 Gy); \xc8\x99i (iii) sindromul neurovascular (> 50 Gy). Astfel de surse de radia\xc8\x9bii pot include reactori nucleari, ciclotroni \xc8\x99i anumite dispozitive utilizate \xc3\xaen tratamentul cancerului. Celulele cele mai afectate sunt, \xc3\xaen general, cele care se divid rapid. Diagnosticul se bazeaz\xc4\x83 pe istoricul expunerii \xc8\x99i simptome. Repetarea hemogramei poate indica severitatea expunerii. _NEWLINE_Tratamentul sindromului iradierii acut\xc4\x83 este \xc3\xaen general de \xc3\xaengrijire suportiv\xc4\x83. Aceasta poate include transfuzii de s\xc3\xa2nge, tratament cu antibiotice  sau transplant de celule stem. Dac\xc4\x83 materialul radioactiv r\xc4\x83m\xc3\xa2ne pe piele sau \xc3\xaen stomac, acesta trebuie \xc3\xaendep\xc4\x83rtat. Dac\xc4\x83 fost inspirat sau ingerat iod radioactiv, poate fi recomandat tratamentul cu iodur\xc4\x83 de potasiu. Complica\xc8\x9biile precum leucemia \xc8\x99i alte tipuri de cancer printre supravie\xc8\x9buitori sunt gestionate ca de obicei. Rezultatele pe termen scurt depind de doza rezultat\xc4\x83 \xc3\xaen urma expunerii. _NEWLINE_Sindromul iradierii acute este \xe2\x80\x93 \xc3\xaen general \xe2\x80\x93 rar. Un singur eveniment poate totu\xc8\x99i afecta un num\xc4\x83r relativ mare de persoane. Cazuri notabile s-au produs \xc3\xaen urma bombard\xc4\x83rii atomice a Hiroshima \xc8\x99i Nagasaki \xc8\x99i a catastrofei de la centrala nuclear\xc4\x83 de la Cernob\xc3\xael. Sindromul iradierii acute difer\xc4\x83 de sindromul iradierii cronice, care apare dup\xc4\x83 expuneri prelungite la doze relativ mici de radia\xc8\x9bii.\n_START_SECTION_\nModific\xc4\x83ri ale pielii\n_START_PARAGRAPH_\nSindromul de iradiere cutanat se refer\xc4\x83 la simptomele cutanate ale expunerii la radia\xc8\x9bii. La c\xc3\xa2teva ore dup\xc4\x83 producerea iradierii poate ap\xc4\x83rea o ro\xc8\x99ea\xc8\x9b\xc4\x83 tranzitorie \xc8\x99i inconsistent\xc4\x83 (asociat\xc4\x83 cu m\xc3\xa2nc\xc4\x83rime). Poate ap\xc4\x83rea apoi o faz\xc4\x83 latent\xc4\x83 ce dureaz\xc4\x83 de la c\xc3\xa2teva zile p\xc3\xa2n\xc4\x83 la c\xc3\xa2teva s\xc4\x83pt\xc4\x83m\xc3\xa2ni, c\xc3\xa2nd este vizibil\xc4\x83 o \xc3\xaenro\xc8\x99ire puternic\xc4\x83, vezicule \xc8\x99i ulcera\xc8\x9bii ale locului iradiat. \xc3\x8en cele mai multe cazuri, vindecarea are loc prin mijloace regenerative; totu\xc8\x99i, dozele foarte mari de iradiere a pielii pot provoca pierderea permanent\xc4\x83 a p\xc4\x83rului, deteriorarea glandelor sebacee \xc8\x99i de transpira\xc8\x9bie, atrofia, fibroza, pigmentarea cutanat\xc4\x83 sc\xc4\x83zut\xc4\x83 sau crescut\xc4\x83, respectiv ulcera\xc8\x9bia sau necroza \xc8\x9besutului expus. \xc3\x8en mod special, a\xc8\x99a cum s-a observat la Cernob\xc3\xael, atunci c\xc3\xa2nd pielea este iradiat\xc4\x83 cu particule beta cu energie ridicat\xc4\x83, descuamarea umed\xc4\x83 \xc8\x99i efecte similare timpurii se pot vindeca, dar sunt invariabil de colapsul sistemului vascular dermic dup\xc4\x83 circa dou\xc4\x83 luni, rezult\xc3\xa2nd \xc3\xaen pierderea grosimii totale a pielii expuse. Acest efect a fost demonstrat anterior asupra \xc8\x99oriciului de porc folosind surse beta de energie \xc3\xaenalt\xc4\x83 la Churchill Hospital Research Institute din Oxford.\n_START_SECTION_\nCancerul\n_START_PARAGRAPH_\n\xc3\x8en conformitate cu modelul f\xc4\x83r\xc4\x83 prag liniar, orice expunere la radia\xc8\x9bii ionizante, chiar \xc8\x99i la doze mult prea mici pentru a produce orice simptome de boal\xc4\x83 de iradiere, poate induce cancer datorit\xc4\x83 leziunilor celulare \xc8\x99i genetice. Potrivit ipotezei, supravietuitorii sindromului iradierii acute se confrunt\xc4\x83 ulterior cu un risc crescut de apari\xc8\x9bie a cancerului. Probabilitatea dezvolt\xc4\x83rii cancerului este o func\xc8\x9bie liniar\xc4\x83 \xc3\xaen ceea ce prive\xc8\x99te doza efectiv\xc4\x83 de radia\xc8\x9bii. \xc3\x8en cazul cancerului radioindus, viteza cu care progreseaz\xc4\x83 afec\xc8\x9biunea, prognosticul, gradul de durere \xc8\x99i orice alt\xc4\x83 caracteristic\xc4\x83 a bolii nu sunt considerate func\xc8\x9bii ale dozei de radia\xc8\x9bii. \xc2\xa0   _NEWLINE_Cu toate acestea, unele studii contrazic modelul liniar f\xc4\x83r\xc4\x83 prag. Aceste studii indic\xc4\x83 faptul c\xc4\x83 unele niveluri sc\xc4\x83zute de radia\xc8\x9bii nu cresc deloc riscul de cancer \xc8\x99i c\xc4\x83 poate exista o doz\xc4\x83 prag de radia\xc8\x9bii ionizante sub care expunerea ar trebui considerat\xc4\x83 sigur\xc4\x83. Cu toate acestea, ipoteza \xe2\x80\x9enici o doz\xc4\x83 nu este sigur\xc4\x83\xe2\x80\x9d st\xc4\x83 la baza politicilor de reglementare a celor mai multe state privind sursele de radia\xc8\x9bii antropice. \xc2\xa0\n_START_SECTION_\nCauza\n_START_PARAGRAPH_\nBoala de iradiere este cauzat\xc4\x83 de expunerea la o doz\xc4\x83 mare de radia\xc8\x9bii ionizante (> ~ 0,1 Gy) \xc3\xaentr-o perioad\xc4\x83 scurt\xc4\x83 de timp (> ~ 0,1 Gy/h). Acest fapt ar putea fi rezultatul unei explozii nucleare, al unui accident de criticitate, al unui accident de radioterapie, al unei erup\xc8\x9bii solare \xc3\xaen timpul c\xc4\x83l\xc4\x83toriei interplanetare, al plas\xc4\x83rii defectuoase a de\xc8\x99eurilor radioactive, erori umane \xc3\xaentr-un reactor nuclear etc. Iradierea acut\xc4\x83 ca urmare a inger\xc4\x83rii materialului radioactiv este posibil\xc4\x83, dar rar\xc4\x83; exemplele includ contaminarea lui Leide das Neves Ferreira \xc8\x99i otr\xc4\x83virea a lui Alexander Litvinenko. \xc2\xa0   _NEWLINE_Radia\xc8\x9biile alfa \xc8\x99i beta au putere mic\xc4\x83 de penetrare \xc8\x99i sunt pu\xc8\x9bin probabil s\xc4\x83 afecteze organele interne vitale din exteriorul corpului. Orice tip de radia\xc8\x9bii ionizante poate provoca arsuri, dar radia\xc8\x9biile alfa \xc8\x99i beta pot face acest lucru numai \xc3\xaen caz de contaminare radioactiv\xc4\x83, respectiv dac\xc4\x83 depurile radioactive au loc pe pielea sau \xc3\xaembr\xc4\x83c\xc4\x83mintea persoanei. Radia\xc8\x9bia gama \xc8\x99i cea neutronic\xc4\x83 au un parcurs \xc3\xaen strat mult superior \xc8\x99i pot p\xc4\x83trunde u\xc8\x99or \xc3\xaen corp, astfel \xc3\xaenc\xc3\xa2t iradierea \xc3\xaentregului corp este provoac\xc4\x83 \xc3\xaen general \xc3\xaenainte ca efectele cutanate s\xc4\x83 fie evidente. Iradierea gama local\xc4\x83 poate cauza efecte cutanate f\xc4\x83r\xc4\x83 nici o boal\xc4\x83. La \xc3\xaenceputul secolului al XX-lea, radiografii au calibrat dozimetrele prin iradierea propriilor m\xc3\xa2ini \xc8\x99i m\xc4\x83sur\xc3\xa2nd timpul p\xc3\xa2n\xc4\x83 la debutul eritemului.\n_START_SECTION_\nZborul \xc3\xaen spa\xc8\x9biul cosmic\n_START_PARAGRAPH_\n\xc3\x8en timpul zborurilor spa\xc8\x9biale, \xc3\xaen special a zborurilor dincolo de orbita P\xc4\x83m\xc3\xa2ntului, astronau\xc8\x9bii sunt expu\xc8\x99i la radia\xc8\x9bia cosmic\xc4\x83 \xc8\x99i la furtunile solare (bombardament cu protoni). Dovezile indic\xc4\x83 evenimente cu niveluri de radia\xc8\x9bii cosmice care ar fi fost letale pentru astronau\xc8\x9bii neproteja\xc8\x9bi. Un astfel de eveniment a avut loc \xc3\xaen 1859, iar altul a avut loc \xc3\xaen timpul erei spa\xc8\x9biale, de fapt, \xc3\xaen intervalul de c\xc3\xa2teva luni dintre dou\xc4\x83 misiuni Apollo, la \xc3\xaenceputul lunii august 1972. Nivelurile de radi\xc8\x9bie cosmic\xc4\x83 ce ar putea duce la sindromul iradierii acute sunt mai pu\xc8\x9bin bine \xc3\xaen\xc8\x9belese.\n_START_SECTION_\nFiziopatologie\n_START_PARAGRAPH_\nCel mai frecvent utilizat predictor al simptomelor iradieriivacute este doza absorbit\xc4\x83 pe \xc3\xaentregul corp. Mai multe cantit\xc4\x83\xc8\x9bi asociate, cum ar fi doza echivalent\xc4\x83, doza eficace \xc8\x99i doza angajat\xc4\x83, sunt folosite pentru a m\xc4\x83sura efectele biologice stocastice pe termen lung, cum ar fi inciden\xc8\x9ba cancerului, dar nu sunt concepute pentru a evalua sindromul iradierii acute. Pentru a evita confuzia \xc3\xaentre aceste cantit\xc4\x83\xc8\x9bi, doza absorbit\xc4\x83 este m\xc4\x83surat\xc4\x83 \xc3\xaen gray (\xc3\xaen SI) sau rad (\xc3\xaen CGS), \xc3\xaen timp ce celelalte sunt m\xc4\x83surate \xc3\xaen sievert (\xc3\xaen SI) sau rem (\xc3\xaen CGS): 1 rad = 0,01 Gy \xc8\x99i 1 rem = 0,01 Sv. _NEWLINE_\xc3\x8en cele mai multe dintre scenariile de expunere acut\xc4\x83 care duc la boala de iradiere, cea mai mare parte a iradierii este produs\xc4\x83 de o surs\xc4\x83 gama extern\xc4\x83 asupra \xc3\xaentregului corp, caz \xc3\xaen care dozele absorbite, echivalente \xc8\x99i eficiente sunt egale. Exist\xc4\x83 excep\xc8\x9bii, cum ar fi accidentele Therac-25 \xc8\x99i accidentul de criticalitate Cecil Kelley din 1958, \xc3\xaen care dozele absorbite \xc3\xaen Gy sau rad sunt singurele cantit\xc4\x83\xc8\x9bi utile, datorit\xc4\x83 naturii direc\xc8\x9bionate a expunerii organismului. _NEWLINE_Tratamentele de radioterapie sunt \xc3\xaen mod obi\xc8\x99nuit prescrise \xc3\xaen termenii de doz\xc4\x83 local absorbit\xc4\x83, care poate fi de 60 Gy sau mai mare. Doza este frac\xc8\x9bionat\xc4\x83 (aproximativ 2 Gy pe zi pentru tratamentul curativ), care permite \xc8\x9besuturilor normale s\xc4\x83 se supun\xc4\x83 repara\xc8\x9biei, permi\xc8\x9b\xc3\xa2ndu-le s\xc4\x83 tolereze o doz\xc4\x83 mai mare dec\xc3\xa2t ar fi de a\xc8\x99teptat. Doza pentru masa \xc8\x9besutului \xc8\x9bint\xc4\x83 trebuie s\xc4\x83 fie mediat\xc4\x83 pe \xc3\xaentreaga mas\xc4\x83 corporal\xc4\x83, dar majoritatea acestuia prime\xc8\x99te o cantitate neglijabil\xc4\x83 de radi\xc8\x9bii, pentru a se ajunge la o doz\xc4\x83 absorbit\xc4\x83 \xc3\xaen \xc3\xaentregul corp care poate fi comparat\xc4\x83 cu tabelul de mai sus. \xc2\xa0\n_START_SECTION_\nAc\xc8\x9biunea asupra ADN-ului\n_START_PARAGRAPH_\nDozele mari de radia\xc8\x9bii pot provoca daune ADN-ului. Dac\xc4\x83 r\xc4\x83m\xc3\xa2n nereparate, aceste deterior\xc4\x83ri pot crea abera\xc8\x9bii cromozomiale grave sau chiar letale. Prin radioliz\xc4\x83, radia\xc8\x9biile ionizante pot produce specii reactive de oxigen, care sunt foarte d\xc4\x83un\xc4\x83toare pentru ADN. _NEWLINE_Radia\xc8\x9biile ionizante produc leziuni directe celulelor, cauz\xc3\xa2nd evenimente ionizante localizate \xc8\x99i cre\xc3\xa2nd grupuri de leziuni asupra ADN-ului. Aceste daune includ pierderea nucleotidelor cu ruperea leg\xc4\x83turilor gluco-fosfat. Dublul-helixul poate fi afectat pe una sau pe ambele sale ramuri. Primul caz este mai u\xc8\x99or de reparat, deoarece exist\xc4\x83 \xc3\xaenc\xc4\x83 o component\xc4\x83 complementar\xc4\x83 ne\xc3\xaentrerupt\xc4\x83 pentru a fi utilizat\xc4\x83 pentru replicare. Organizarea ADN-ului la nivel de histone, nucleozomi \xc8\x99i cromatin\xc4\x83 afecteaz\xc4\x83, de asemenea, susceptibilitatea sa la leziuni de iradiere.\n_START_SECTION_\nDiagnostic\n_START_PARAGRAPH_\nDiagnosticul se face de obicei pe baza unui istoric al expunerii la doze de radia\xc8\x9bii semnificative \xc8\x99i a rezultatelor clinice adecvate. Un num\xc4\x83r absolut de limfocite \xc3\xaen hemogram\xc4\x83 poate da o estimare brut\xc4\x83 a expunerii la radia\xc8\x9bii. Timpul scurs \xc3\xaentre expunere \xc8\x99i starea de vom\xc4\x83 lpoate oferi \xe2\x80\x93 de asemenea \xe2\x80\x93 estim\xc4\x83ri ale nivelurilor de expunere dac\xc4\x83 acestea sunt mai mici de 10 Gy (1000 rad).\n_START_SECTION_\nTimp\n_START_PARAGRAPH_\nCu cat expunerea este mai \xc3\xaendelungat\xc4\x83, cu atat doza va fi mai mare. Sfatul din manualul de r\xc4\x83zboi nuclear numit \xe2\x80\x9eAbilit\xc4\x83\xc8\x9bi de supravie\xc8\x9buire \xc3\xaen r\xc4\x83zboiului nuclear\xe2\x80\x9d (Cresson Kearny) este c\xc4\x83 \xe2\x80\x93 dac\xc4\x83 cineva trebuie s\xc4\x83 p\xc4\x83r\xc4\x83seasc\xc4\x83 ad\xc4\x83postul \xe2\x80\x93 atunci acest lucru ar trebui f\xc4\x83cut c\xc3\xa2t mai rapid posibil pentru a minimiza expunerea.\n_START_SECTION_\nDistan\xc8\x9b\xc4\x83\n_START_PARAGRAPH_\nCresterea distantei fa\xc8\x9b\xc4\x83 o surs\xc4\x83 de radiatii punctual\xc4\x83 reduce doza cu p\xc4\x83tratul distan\xc8\x9bei  de punct. Distan\xc8\x9ba poate fi uneori m\xc4\x83rit\xc4\x83 \xc3\xaen mod eficient prin utilizarea de manipulatori. Acest lucru ar putea reduce eritemul  degetelor, iar distan\xc8\x9ba suplimentar\xc4\x83 de c\xc3\xa2\xc8\x9biva centimetri fa\xc8\x9b\xc4\x83 de corp va oferi pu\xc8\x9bin\xc4\x83 protec\xc8\x9bie \xc3\xaempotriva sindromului iradierii acute. \xc2\xa0\n_START_SECTION_\nEcranare\n_START_PARAGRAPH_\nMateria atenueaz\xc4\x83 radia\xc8\x9bia \xc3\xaen majoritatea cazurilor, a\xc8\x99adar plasarea unui strat protector (de ex. plumb, saci de nisip etc) \xc3\xaentre oameni \xc8\x99i surs\xc4\x83 va reduce doza de radia\xc8\x9bii. Ar trebui s\xc4\x83 se acorde aten\xc8\x9bie atunci c\xc3\xa2nd se construie\xc8\x99te ecranul pentru un anumit scop. De exemplu, de\xc8\x99i materialele cu num\xc4\x83r mare de atomi sunt foarte eficiente \xc3\xaen ecranarea fotonilor, utilizarea lor pentru a ecrana particule beta poate cauza o expunere mai mare la radia\xc8\x9bii datorit\xc4\x83 producerii de radia\xc8\x9bii X de tip bremsstrahlung; prin urmare, sunt recomandate materiale cu num\xc4\x83r redus de atomi. De asemenea, utilizarea materialului cu o sec\xc8\x9biune transversal\xc4\x83 de activare a neutronilor pentru a proteja neutronii va avea ca rezultat ca materialul de ecranare s\xc4\x83 devin\xc4\x83 radioactiv \xc8\x99i, prin urmare, mai periculos dec\xc3\xa2t dac\xc4\x83 nu ar fi prezent.\n_START_SECTION_\nReducerea \xc3\xaencorpor\xc4\x83rii\n_START_PARAGRAPH_\n\xc3\x8en cazul \xc3\xaen care exist\xc4\x83 o contaminare radioactiv\xc4\x83, o masc\xc4\x83 de gaz, un filtru de praf sau bunele practici de igien\xc4\x83 pot oferi protec\xc8\x9bie, \xc3\xaen func\xc8\x9bie de natura contaminantului. Comprimatele de iodur\xc4\x83 de potasiu (KI) pot reduce riscul de apari\xc8\x9bie a cancerului \xc3\xaen anumite situa\xc8\x9bii, datorit\xc4\x83 absorb\xc8\x9biei mai sc\xc4\x83zute a iodului radioactiv din mediu. De\xc8\x99i acest lucru nu protejeaz\xc4\x83 alt organ dec\xc3\xa2t glanda tiroid\xc4\x83, eficacitatea acestora este \xc3\xaenc\xc4\x83 foarte dependent\xc4\x83 de timpul de ingestie, care ar proteja glanda pe o perioad\xc4\x83 de dou\xc4\x83zeci \xc8\x99i patru de ore. Acestea nu elimin\xc4\x83 sindromul iradierii acute deoarece nu ofer\xc4\x83 protec\xc8\x9bie \xc3\xaempotriva altor radionuclizi din mediu.\n_START_SECTION_\nFrac\xc8\x9bionarea dozei\n_START_PARAGRAPH_\nDac\xc4\x83 o doz\xc4\x83 inten\xc8\x9bionat\xc4\x83 este \xc3\xaemp\xc4\x83r\xc8\x9bit\xc4\x83 \xc3\xaentr-un num\xc4\x83r de doze mai mici, cu timpul de recuperare \xc3\xaentre iradiere, aceea\xc8\x99i doz\xc4\x83 total\xc4\x83 cauzeaz\xc4\x83 o moarte celular\xc4\x83 mai redus\xc4\x83. Chiar \xc8\x99i f\xc4\x83r\xc4\x83 \xc3\xaentreruperi, o reducere a ratei dozei sub 0,1\xc2\xa0 Gy/h, tinde s\xc4\x83 reduc\xc4\x83 moartea celulelor. Aceast\xc4\x83 tehnic\xc4\x83 este utilizat\xc4\x83 \xc3\xaen mod obi\xc8\x99nuit \xc3\xaen radioterapie. \xc2\xa0   _NEWLINE_Corpul uman con\xc8\x9bine multe tipuri de celule \xc8\x99i un om poate fi ucis prin pierderea unui singur tip de celule \xc3\xaentr-un organ vital. Pentru multe decese de radia\xc8\x9bii pe termen scurt (3 p\xc3\xa2n\xc4\x83 la 30 de zile), pierderea a dou\xc4\x83 tipuri importante de celule care sunt \xc3\xaen mod constant regenerate provoac\xc4\x83 moartea. Pierderea celulelor care formeaz\xc4\x83 celulele sanguine ( m\xc4\x83duva osoas\xc4\x83) \xc8\x99i celulele din sistemul digestiv (microvilli, care fac parte din peretele intestinelor) este fatal\xc4\x83. \xc2\xa0\n_START_SECTION_\nAdministrare\n_START_PARAGRAPH_\nTratamentul este sus\xc8\x9binut de posibila utilizare a antibioticelor, a produselor sangvine, a factorilor de stimulare a coloniilor \xc8\x99i a transplantului cu celule stem. De asemenea, pot fi utilizate m\xc4\x83suri simptomatice.\n_START_SECTION_\nIstoric\n_START_PARAGRAPH_\nEfectele acute ale radia\xc8\x9biilor ionizante au fost observate pentru prima dat\xc4\x83 atunci c\xc3\xa2nd Wilhelm R\xc3\xb6ntgen \xc8\x99i-a supus \xc3\xaen mod inten\xc8\x9bionat degetele la radia\xc8\x9bii X, \xc3\xaen 1895. El \xc8\x99i-a publicat observa\xc8\x9biile cu privire la arsurile care s-au dezvoltat, de\xc8\x99i le-a atribuit gre\xc8\x99it ozonului, un radical liber produs \xc3\xaen aer de c\xc4\x83tre radia\xc8\x9biile X. Se cunoa\xc8\x99te acum c\xc4\x83 al\xc8\x9bi radicali liberi produsi \xc3\xaen organism sunt cu mult mai importan\xc8\x9bi. R\xc4\x83nile acestuia s-au vindecat \xc3\xaen cele din urm\xc4\x83. _NEWLINE_Radium Girls au fost lucr\xc4\x83tori de sex feminin care au \xc3\xaencorporat cantit\xc4\x83\xc8\x9bi \xc3\xaensemnate de radiu \xc3\xaen timpul vopsirii cu vopsea auto-luminescent\xc4\x83, la fabrica Radium din Orange, New Jersey, Statele Unite \xc3\xaen jurul anului 1917. _NEWLINE_Ingerarea materialelor radioactive a provocat numeroase cancere radioinduse \xc3\xaen anii 1930, dar nimeni nu a fost expus la doze suficient de mari sau la rate destul de ridicate pentru a se produce sindromul iradierii acute. Marie Curie a murit din cauza anemiei aplastice cauzate de radia\xc8\x9bii, un eventual incident posibil de sindrom de iradiere acut\xc4\x83. _NEWLINE_Bombardamentele atomice de la Hiroshima \xc8\x99i Nagasaki au condus la doze ridicate de radia\xc8\x9bii recep\xc8\x9bionate de un num\xc4\x83r mare de japonezi, permi\xc8\x9b\xc3\xa2nd o mai bun\xc4\x83 \xc3\xaen\xc8\x9belegere a simptomelor \xc8\x99i a pericolelor. Red Cross Hospital Surgeon Terufumi Sasaki a condus cercetari intense a sindromului \xc3\xaen s\xc4\x83pt\xc4\x83m\xc3\xa2nile \xc8\x99i lunile ce au urmat bombardamentului de la Hiroshima. Dr. Sasaki si echipa sa au fost capabili sa monitorizeze efectele radiatiilor la pacientii de proximitate variind de la explozia in sine, ceea ce a condus la stabilirea a trei etape inregistrate ale sindromului. \xc3\x8en 25\xe2\x80\x9330 de zile de la explozie, chirurgul Crucii Ro\xc8\x99ii a observat o sc\xc4\x83dere brusc\xc4\x83 a num\xc4\x83rului de leucocite \xc8\x99i a stabilit aceast\xc4\x83 sc\xc4\x83dere, \xc3\xaempreun\xc4\x83 cu simptome de febr\xc4\x83, ca standarde de prognostic pentru sindromul iradierii acute. Actri\xc8\x9ba Midori Naka, care a fost prezent\xc4\x83 \xc3\xaen timpul bombardamentului atomic din Hiroshima, a fost primul pacient cu sindrom de iradiere acut\xc4\x83 care a fost studiat extensiv. Moartea ei la 24 august 1945, a fost prima moarte care a fost certificat\xc4\x83 oficial ca rezultat al sindromului iradierii acute (sau \xe2\x80\x9eboala bombei atomice\xe2\x80\x9d).\n_START_SECTION_\nAlte animale\n_START_PARAGRAPH_\nMii de experimente \xc8\x99tiin\xc8\x9bifice au fost efectuate pentru a studia sindromul de radia\xc8\x9bie acut\xc4\x83 la animale. Exist\xc4\x83 un ghid simplu pentru estimarea probabilit\xc4\x83\xc8\x9bii de supravietuire/deces la mamifere, inclusiv la oameni, ca urmare a efectelor acute rezultate din inhalarea particulelor radioactive.'